Diari Oficial de la Generalitat Valenciana


Sumari del DOGV 9444, del 07-10-2022 (2022/9125)

RESOLUCIÓ de 5 d'octubre de 2022, de la presidenta del Consell d'Administració de l'Autoritat de Transport Metropolità de València, per la qual s'acorda la gratuïtat o reducció total temporal del preu de venda al públic del títol SUMA Temporalitat, propietat d'ATMV, i se'n modifiquen les condicions d'ús per a joves.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9444

Data del DOGV
:   07-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9125


Data del document
:   05-10-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * tarifa de transport

RESOLUCIÓ de 5 d'octubre de 2022, de la presidenta del Consell d'Administració de l'Autoritat de Transport Metropolità de València, per la qual s'acorda la gratuïtat o reducció total temporal del preu de venda al públic del títol SUMA Temporalitat, propietat d'ATMV, i se'n modifiquen les condicions d'ús per a joves. [2022/9125]  
  
La Resolució de 25 de gener de 2022, del Consell d'Administració de l'ATMV, per la qual s'aproven les tarifes i els títols de transport de coordinació o d'integració i d'altres títols propietat de l'ATMV, en l'apartat quart (reduccions), punt 2, preveu que el Consell d'Administració de l'ATMV puga acordar, per motius justificats, reduccions ocasionals totals o parcials respecte del preu dels diferents títols regulats en aquesta resolució, inclòs el títol Temporalitat, així com canvis de les seues condicions d'ús, i que podran anar dirigides a col·lectius específics. Al seu torn, en el punt 3 es preveu que aquestes mesures siguen aplicables per raons associades a mesures puntuals de i conscienciació ciutadana de la mobilitat sostenible.  
  
Mitjançant sengles resolucions, ATMV va acordar la reducció parcial temporal del 30 % del preu de venda de determinats títols SUMA de coordinació o integració propietat d'ATMV i la gratuïtat de l'enviament de suports personalitzats a domicili fins al 31 de desembre de 2022. A això s'afig que l'entrada en marxa dels títols SUMA en gener de 2022 ja va suposar una baixada del preu de venda al públic dels títols fins a un 50 %, segons els casos.  
A fi de coadjuvar a fer front a situacions de vulnerabilitat social i econòmica, es pretén, mitjançant la present resolució, fomentar amb caràcter temporal l'ús del transport públic en un context d'alts preus de l'energia i dels combustibles, i a aquest efecte, establir la gratuïtat o reducció total temporal del títol de coordinació SUMA Temporalitat per a joves fins a trenta anys, inclusivament, en el moment de la sol·licitud, amb la presentació prèvia del DNI/NIE/passaport, i adequar les condicions d'ús d'aquest títol SUMA Temporalitat, que serà personal i intransferible, tot això fins al 31 de desembre de 2022, inclusivament.  
  
En exercici de la potestat tarifària atribuïda per l'article 90.5.e de la Llei 13/2016, de 29 de desembre, de mesures fiscals, de gestió administrativa i financera, i d'organització de la Generalitat, i pels articles 2.e i 8.1.c del Decret 81/2017, de 23 de juny, del Consell, amb l'acord previ del Consell d'Administració d'ATMV de data 2 d'agost de 2022, resolc:  
  
  
Primer. Objecte  
Aprovar la gratuïtat o reducció total del preu de venda al públic del títol de coordinació SUMA Temporalitat per al col·lectiu de joves fins a trenta anys, inclusivament, en el moment de la sol·licitud, que serà efectiva des del 9 d'octubre fins al 31 de desembre de 2022, inclusivament.  
  
Segon. Condicions d'obtenció del títol  
Les persones interessades a obtindre el títol hauran de presentar el DNI/NIE/passaport a fi d'acreditar que compleixen el requisit d'edat. Els terminis i llocs d'obtenció del títol seran objecte de comunicació i informació per xarxes socials i via web.  
  
Tercer. Condicions d'ús del títol  
El títol tindrà caràcter personal i intransferible i podrà ser utilitzat en els serveis de Metrobus, Metrovalencia i EMT, SAU.  
  
Quart. Entrada en vigor  
Aquesta resolució entrarà en vigor l'endemà de la publicació en el Diari Oficial de la Generalitat Valenciana (DOGV), i els títols Temporalitat per a joves podran ser objecte de validació des del 9 d'octubre de 2022.  
Contra aquesta resolució, que posa fi a la via administrativa, de conformitat amb el que es disposa per l'article 114.c de la Llei 39/2015, d'1 d'octubre, del procediment administratiu de les administracions públiques, les persones interessades podran interposar els recursos següents:  
a) Potestativament, un recurs de reposició davant del Consell d'Administració de l'ATMV, en el termini d'un mes a comptar de l'endemà de la publicació d'aquesta resolució, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu de les administracions públiques, i en l'article 22.3 del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València.  
  
b) Directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació d'aquesta resolució, de conformitat amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 5 d'octubre de 2022.- La presidenta del Consell d'Administració d'ATMV: Rebeca Torró Soler.